Komisjoni määrus (EÜ) nr 3272/94,

27. detsember 1994,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3176/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni valdaja võib vastavalt nõukogu määruse (EMÜ) nr 2913/923 (millega kehtestatakse ühenduse tolliseadustik) [3] artikli 12 lõikele 6 kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. detsember 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 335, 23.12.1994, lk 56.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendused |

1 | 2 | 3 |

1.Silikoonkummiga kaetud teraspall, mis vastab järgmistele nõuetele:Shore'i kõvadus A 70 ± 5,vormi lahutusjoone kõrgus kuni 0,05 mm,läbimõõt kuni 22 mm,kogumass 31 g (± 1 g),ette nähtud kasutamiseks osutusseadises (nn arvutihiires). | 84733090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkuse 2 punktiga b ning CN-koodide 8473, 847330 ja 84733090 sõnastusega. |

2.Diskett, millele on tootmise ajal üksnes ketta magnetkatte kvaliteedi kontrollimiseks salvestatud analoogsignaal (lainekujuline). | 85232090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8523, 852320 ja 85232090 sõnastusega. Et pärast tootmist ei täida kõnealune analoogsignaal enam mingit ülesannet, ei või sellist signaali pidada salvestuseks rubriigi 8524 tähenduses. |

3.Harukarp kaabeltelevisioonisüsteemides kasutamiseks (ligikaudsed mõõtmed 10 × 10 × 7 cm), mis on varustatud kaablisisendite ja klemmidega. Harukarp sisaldab vooluahelat mitme elektrilise komponendiga (poolid, trafod, takistid ja kondensaatorid) ning liiteid.Harukarbi ülesanne on alandada kaabli kaudu telerisse tuleva signaali pinget ja filtri abil takistada võimendite toitepinge jõudmist telerini. | 85438080 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8543, 854380 ja 85438080 sõnastusega. Harukarbi konstruktsiooni ja toimimist silmas pidades ei ole tegemist vooluahelatesse või nende sees ühendusi võimaldava aparaadiga rubriigi 8536 tähenduses. Kuigi aparaati kasutatakse televisioonisüsteemide osana, on sellel iseseisev ülesanne. |

--------------------------------------------------